strategijos III prioritetas „KAIMO GYVENTOJŲ AKTYVUMO SKATINIMAS“

priemonė                                     3.1. PRIEMONĖ. Kaimo gyventojų aktyvumo skatinimas
Vietos projekto Nr.             LEADER-12-ŠVENČIONYS-02-016
vykdytojas                               Cirkliškio kaimo bendruomenė „Žiburys“
PAVADINIMAS                              ,,Kaimas turi žydėti“
PROJEKTO VERTĖ, Lt                 12 500,00
PARAMOS SUMA, Lt                     10 000,00
PROJEKTO TERMINAI                2013 m. sausis – 2013 m. spalis
PROJEKTO VADOVAS                 Lida Gaižutienė
          Cirkliškio kaimas dažnai lankomas turistų, nes šioje vietovėje yra istorinių vietovių: Perkūno piliakalnis, dvaro ansamblis. Todėl norisi, kad kaimas būtų tvarkingas ir apželdintas. Cirkliškio kaime tvarkoma sodybų ir daugiabučių namų aplinka, tačiau nepakankamai. Bendruomenė numačiusi paskelbti konkursą ,,Renkame gražiausias sodybas ir daugiabučių namų aplinką“. Apžiūros metu išrinktos gražiausios sodybos ir daugiabučių namų aplinkos bus įamžintos fotonuotraukose. Kadangi bendruomenė neturi fotoaparato, todėl šio projekto metu norėtų jį įsigyti.

    Konkurso aptarimui bus organizuojamas renginys ,,Žydinti sodyba“, kurio metu bus pagerbti gražiausių sodybų ir daugiabučių namų šeimininkai. Renginio metu veiks fotonuotraukų paroda. 2013 metų pavasarį bus organizuojama išvyka į Burbiškių dvarą tulpių žydėjimo renginį, taip pat planuojama aplankyti Kleboniškio kaimo buities muziejų bei Ch. Frenkelio vilą Šiauliuose. Tai padėka bendruomenės nariams mylintiems ir kuriantiems grožį. Šis projektas sutelks kaimo bendruomenės narius ir paskatins dar labiau tvarkyti aplinką. Be paramos šis projektas nebus įgyvendintas, nes kaimo bendruomenė ,,Žiburys“ neturi galimybės gauti kitokių lėšų jam įgyvendinti. 

     Projektas yra viešo pobūdžio: naudos gavėjai – ne pavieniai asmenys, o visi Cirkliškio kaimo ir labai tikėtina - aplinkinių kaimų gyventojai.

Vietos projekto tikslai:

     1. suburti kaimo bendruomenės narius gražinti aplinką;

     2. stiprinti bendruomeniškumo jausmą.

Vietos projekto uždaviniai:

1. pravesti konkursą ,,Renkame gražiausias sodybas ir daugiabučių aplinką“;

2. suorganizuoti renginį ,,Žydinti sodyba“;

3. suorganizuoti išvyką į Burbiškio dvarą.

